b'\n_START_ARTICLE_\nKaos og Bj\xc3\xb8rnar\n_START_PARAGRAPH_\nKaos og Bj\xc3\xb8rnar er den f\xc3\xb8rste av fem barneb\xc3\xb8ker i en serie b\xc3\xb8ker om vennene Kaos (Karl Oskar) og Bj\xc3\xb8rnar, skrevet av den norske forfatteren Anne-Cath. Vestly og utgitt 1982\xe2\x80\x9387. B\xc3\xb8kene er illustrert av Vestlys ektemann Johan Vestly. Hovedpersonen Kaos (egentlig Karl Oskar) har Eva som dagmamma; og Eva er moren til Bj\xc3\xb8rnar som har ryggmargsbrokk og derfor sitter i rullestol. I b\xc3\xb8kene viser Vestly \xc2\xabhvordan fantasi og \xc3\xb8nske om fellesskap lar barn med ulike forutsetninger selv legge leken til rette for likeverdig deltagelse.\xc2\xbb Bj\xc3\xb8rnars rullestol blir til en \xc2\xabtryllerullestol\xc2\xbb som tar barna med p\xc3\xa5 reiser ut i verden._NEWLINE_Det meste av handlingen er lagt til Vetleby, en liten by ved fjellet. Faren til Kaos kj\xc3\xb8rer den lille bl\xc3\xa5 fjellbussen, og moren hans arbeider p\xc3\xa5 et apotek.I bokserien blir Kaos og Bj\xc3\xb8rnar ogs\xc3\xa5 kjent med Lilla Olaug som bor ved h\xc3\xb8yfjellshotellet, og den litt yngre nabogutten til Kaos, Lubben. Barna fra Vestlys faste fiktive drabantby, Tirilltoppen, noen timers reise unna Vetlby, har ogs\xc3\xa5 biroller i bokserien. Kaos og Bj\xc3\xb8rnar m\xc3\xb8ter blant annet Aurora, Guro, Auroras bror Sokrates, Morten minstemann, og Ellen Andrea. _NEWLINE_I tillegg til \xc3\xa5 tematisere intgrering av funksjonshemmede, er b\xc3\xb8kene ogs\xc3\xa5 preget av nedrusting, fredsarbeid og internasjonal solidaritet, inspirert av tendenser i tiden omkring 1980\xe2\x80\x9382.'